luwih luhur, satêmêne kudu ngati-ati ênggone nindakake, panggawene iya iku ênggone madhakake sêsipataning nyawa kang kasêbut ing dhuwur mau kudu rêsik lan aja pisan aninggal pangati-ati, mangkene têrange: sawijining manungsa kang pratingkahing uripe ora suci, dadi durung rêsik lan bêcik dayaning pangangên-angêne, iku saupama nindakake panggawe kang mangkono kêna kaaranan isih rêgêd bakal nuwuhake karusakaning uripe, kaya upamane manungsa kang isih ngulinakake ngombe ombèn-ombèn kang ngêndêmi, mangan daging lan udud têmbako, sabab iku kabèh gawe cacading daya pangangên-angêne, bisaa anggayuh iya mung tumêka ing padununganing nyawa kang asor.